Între poporul evreu de odinioară, care a mers dintr-o 
încercare într-alta până în zilele noastre, și cel de astăzi 
este o distanţă ca de la cer la pământ Nemulțumirea și 
îndărătnicia lor i-a adus de la teocraţie, adică de la 
conducerea, de la oblăduirea directă a lui Dumnezeu, la 
primele forme de organizare politică. Au fost conduși 
prin Moise, prin lisus Navi, prin judecători. Ruptura s-a 
produs când au cârtit împotriva proorocului Samuel 
cerând rege. 

Pentru cetatea Atenei, Platon 
considera: ca un popor să fie 
condus într-adevăr la culmile 
scopului său, ar trebui ca aleșii 
poporului să fie dintre oamenii 
cei mai deștepți, dintre oamenii 
cei mai culţi, savanţi și tot ce 
avea mai frumos și mai ales 
comunitatea. 

Ei bine, acum, de pildă, să 
luăm, să urmărim firul popoarelor 
din zilele noastre. Este atâta 
indiferenţă, pentru că și 
popoarele antichităţii aveau și un 
alt gust politic, și o altă 
civilizaţie, aveau și o altă cultură 
şi, după agerimea minții lor, 
reușeau să-și aleagă oamenii 
vrednici să-i conducă. lar poporul 
nostru, în perioada aceasta a 
comunismului, când își alegea, de 
pildă, membrul de partid, era 
sigur că a ales pe cel mai bun dintre cetăţeni, asta după 
ce a trecut de faza de încercare din '49, '60-'70 încoace, 
când și-au format elementele lor, cadrele lor în liceu, 
facultăţi, școliţi în străinătate. Dar, ca să găsească un 
membru de partid, căutau și ei de acum oameni de elită, 
oameni noi. Și se opreau la câte unul pe care-l socoteau 
a fi foarte bun și care în același timp, era creștin și, 
atunci, nu putea fi ales pentru că: „bă, e foarte bun, dar e 
creștin, merge la biserică... " Deci deodată se punea 
problema aceasta a bunătăţii omului și anularea ei în 
același timp pentru că era creștin. Asta înseamnă tocmai 
inversarea întregului sistem de valori al omului. 

Ce înseamnă politică? 

Politica este arta de a conduce și nu e ușor. Dar să 
luăm arta de conducere a vremurilor noastre: forța, 
violenţa, furtul, sălbăticia și tot ce este mai degradat în 
societatea noastră. Cine este ales? Este ales, în sfârșit, 
un om care ştie să cumpere, să vândă și să degradeze. 

Ce înseamnă a alege? 

A alege înseamnă să iei ceva bun din ceva. Ei, acum 
ce să iei din partidul comunist, care mergea ca oile? Îmi 
amintesc de cele mai multe ori cum plecam de la M-rea 
Bistriţa și mergeam vreo doi kilometri, unde era secția 
de votare. Și unde mai pui că monahii erau chiar primii 
care intrau în sala de votare... Sigur că lumea venea de 
la biserică și noi veneam de la votare. Ce făcea monahul 
nostru în faţa listelor de votare, în cabină - nu se știe. 

Alegem oameni- râmânem la nivelul omului... 


Intram şi eu acolo, consultam toate listele, n-aveam 
habar pe cine să pun ştampila, ce să fac, puneam trei- 
patru ștampile pe foaia de hârtie și o lăsam acolo... și 
unde mai pui că cu toată povestea asta, ieșea Partidul?! 
85% - era fain aranjat. Și, atunci, cine putea să facă 
alegere corectă, cinstită? Cum să mai alegi oameni de 
elită din popor? Căci oamenii de elită se temeau să se 
mai bage în salata asta bolșevică, gândindu-se la ziua de 
mâine, la ce-i mai așteaptă. Avea omul o conștiință și 
putere de judecată ca să stea de- 
o parte. Cu toate acestea, ieşea 
care socotea Partidul să intre la 


primărie, la strejărie, la 
prefectură şi... vorba lui 
Caragiale, „fiecare cu steagul 


en 


lui”. 

Cât despre călugări, 
consider că este o sminteală să 
meargă la vot. Chiar și dacă 
merg din ascultare - asta nu-i as- 
cultare. 

Există două conduceri, una 
de la Dumnezeu și alta de la cel 
viclean. Conducerea de la 
Dumnezeu o formează păstorul 
cel bun, care intră pe ușă în 
staul, pe când cel viclean sare în 
ocol peste gard și oile nu-l 
cunosc. Tot așa și poporul se 
află astăzi în situaţia de a nu 
cunoaște pe cine alege. In aceste 
condiţii numai faptul că te-ai dus și ai intrat în sala de 
votare este compromițător. 

Ca să alegi ceva valoros trebuia să alegi pe cel mai 
bun din comună, trebuia să fie gospodar, înţelept, fără 
vicii, să nu-l întâlnești oricum, umblând cu păhărelul la 
deget. Dar, spre surprinderea noastră, tocmai pe ei îi 
găsești acolo. 

Avem exemple, de altfel, Partidul Ţărănesc. 
Departe de mine să critic sau să laud acest partid, pentru 
că săracu' Brătianu este îngheţat de mult, Maniu-mort 
la Sighet, se mai poate vedea doar celula în care şi-a 
petrecut ultimele zile, iar urmașii lor s-au întovărășit 
tocmai cu samsarii care i-au ţinut în pușcărie și au făcut 
cârdășie cu ei; au ajuns, în sfârșit în Parlament, în 
departamente, așa încât au ajuns să fie compromiși de n- 
a mai rămas nici urmă din ei. Și astăzi Partidul 
Democrat, „PMR", „PSR", „CPD" nu mai are nici un 
rival și el este ca pe vremea lui Ceaușescu, și bun, și 
Tău. Şi atunci ţăranul nostru merge acolo fiindcă 
fruntașul din sat este PDS-ist sau altă coloratură și-i 
spune: „Vezi, măi, Ioane, când te duci la votare... tu lu- 
crezi pentru mine și, dacă vrei să mai rămâi la serviciu - 
pune acolo votul”, „Da', am înţeles, tovarășu”, „la și 
buletinele soției și ale copiilor și vino acolo și alege... 
Și pentru om ca să rămână cu serviciu — merge și 
votează cu toată familia. 

Mi-amintesc ... stăteam de vorbă cu un creştin după 
ce am ieșit de la biserică și m-a întrebat, că după aceea 
trebuia să meargă la votare: „Părinte, cu cine să votez?", 
„Măi băiete, n-ai pe cine să alegi, dar fă-ți o datorie 
acolo cumva și, dacă pui acolo o pecete, ai grijă să nu-ți 
dai sufletul la judecată așa ușor, gândește-te!” Dar spre 
surprinderea mea, el a mers acasă, a luat buletinele 
soției și ale celortrei copii, s-a dus la urne și a votat 
pentru toţi încât a doua zi comuna Poiana Teiului a ieșit 
prima pe judeţ cu cele mai multe voturi pentru PDSR- 
sau cum îi mai spune. 

Și atunci iată toată explicaţia mea în legătură cu 
omul sărac. Câtă ascultare dă omul acesta, năucit de 
politica ordinară? Eu socotesc că o astfel de campanie 
electorală, la ora actuală, nu este decât o cerşetorie 
care se învaţă într-atâţia ani de școală în oraş, într-o 
laudă preamăresc un trecut nenorocit și mai preamăresc 
altul de viitor. După ce s-au așezat pe patru ani, au uitat 
de tot ce-au promis și mergem mai departe cu partidul în 
forma lui de sărăcie, de mizerie, fără conștiința 
poporului acestuia ajuns să cerșească o bucată de pâine 
sau un loc de muncă pe meleaguri străine. Și acum am 
ajuns să fim braţele de muncă cele mai ieftine. Până și 
negrii din Spania, după cum povestea cineva, au ajuns 
să spună românilor „sclavii albi”. 

Cam asta a ajuns să fie starea de lucru în care-ţi pui 
întrebarea: Ce să mai alegem?, Unde și ce să mai dai?, 
Unde este elita unui popor, care trebuie să conducă?, 
Unde mai este omul de jertfa, de sacrificiu, care să se 
poată pune în slujba adevărului și a binelui şi să atingă 
culmile acestea ale creștinismului nostru ortodox? 

Cam așa se poate vedea nimicnicia poporului 
nostru, care de atâţia ani poate a cincea rundă de 
alegeri, a rămas tot la vechea formă de guvernământ... 
în atâţia ani de suferință. 

li înnebunesc televizoarele, calculatoarele și toate 
formele care le pot aduce un ban în plus, o pensioară, un 
loc mai de cinste. Totul se cumpără prin minciună și din 
cauza asta merge greu toată ţara. Nici măcar ceea ce 
este al nostru nu este valorificat, ceea ce poate fi 
exploatat fără prea multe fonduri și ajutoare străine. Mă 
refer la latura agricolă. Chiar dacă un primar va incerca 
o aventură undeva într-o comună, în general, nu se 
îngrijește nimeni de pământ, de sectorul agricol. 

Dacă se strică șoseaua undeva din cauza ploilor care 
mai vin, nu se îngrijește nimeni sau să facă podeţuri sau 
să întărească malurile râurilor ca să se poată circula. 
Dacă se mai întâmplă acestea între două stadii de 
alegeri, mai aștepți vreo patru ani ca să treci pe „cărare”. 

Ce trebuie să facem noi, pentru că la ora actuală nu 
se mai face politică? Acum nu mai putem face politică, 
pentru că ne-a rămas doar să ne mai salvăm valorile 
noastre ortodoxe în primul rând. Pe noi nu ne mai 
interesează altceva decât să repunem pe creștinul acesta 
ortodox, pe românul nostru, în drepturile pe care le-a 
avut acum câteva sute de ani, să-l vezi în puterile lui de 
altădată, în istoria lui, în tradiţiile și-n obiceiurile lui și- 
n legile lui dumnezeiești, să-l vezi așa într-un Șaguna, 
într-un Avram lancu, într-un Horia, Cloșca și Crișan, 
într-un Ionel Moţa, Vasile Marin, în eroii noștri de la 
Aiud, Gherla și Pitești și-n toate locurile de sacrificiu. 

Acesta este românul! Românul nu este european la a. 
întâmplării. Trebuie să știm că Europa nu poate face y 
nimic fără o Românie latină și ortodoxă. Acum ei ne 
disprețuiesc și ne depărtează, ne vorbesc mai mult sau 
mai puţin răspicat și cu o indiferență usturătoare, dar 
aceasta atitudine vine încă de la începutul existenţei 
statului nostru în arcul carpatic. Unitatea noastră a fost 
foarte puţin apreciată de puterileoccidentale. Înafară de 
francezi și italieni, nimeni n-a mai putut să vadă în noi 
un popor legat şi închegat. Pe când noi, la câţi suntem 
acum plus  zece-doisprezece milioane de oameni 
sănătoși, am putea forma o mare forță economică, 
statală, religioasă și morală. Interesul, însă, pentru ei a 
fost întotdeauna să nu aibă aici un popor vrednic, care 


să ştie ce vrea. Mereu am fost ţinuţi într-o stare de 
umilință 


și, pe cât a fost posibil - aproape să nu mai 
existăm, după cum se preconizează și azi. 

Democraţia pe care o trăim în drepturile omului este 
o anarhie, pe care o trăim de la o zi la alta: ne urâm, ne 
mușcăm și ne dispreţuim... La aceasta contribuie și 
multitudinea partidelor, care are drept scop să ridice 
dezbinare în cadrul poporului prin diversitatea şi 
opoziţia tendinţelor. Unu-i dintr-un partid, altu-i din alt 
partid... 

Care sunt drepturile omului? Care sunt, în sfârșit, 
puterea și forțele noastre? Unde sunt, ne punem 
întrebarea, fraternitatea, egalitatea și dreptatea? Sunt în 
băncile străinilor. Munca noastră, a bietului roman din 
toate timpurile este în buzunarul străinilor. Se mai duce 
cu traista goală ca să cerșească FMI-ului... Dar cine 
este FMI-ul, de unde are el fondurile acestea? Sunt luate 
din munca popoarelor. Și după aceea, vin și le dau ca o 
binefacere sau acordă ca împrumut munca săracului 
adunată şi speculată. 

Noi, într-adevăr, nu avem voie să facem politică, 
suntem Biserică cu drept divin. Dar când au lipsit, oare, 
oamenii Bisericii din viaţa politică? Niciodată. Să luăm 
domnia lui Ștefan cel Mare și Sfânt - a avut un Daniil 
Sihastru, omul de rugăciune, omul de sprijin, omul de 
mare atenţie pentru popor și pentru Moldova întreagă, 
Alexandru cel Bun a avut de sprijin pe Mitropolitul 
Iosif. Și toţi „ierarhii” istoriei noastre au fost prezenţi 
acolo, și-au spus cuvântul și au dus aspiraţiunile 
poporului nostru mai departe. 

Nu facem politică, apărăm drepturile 
noastre, tradiției, viaţa, „sărăcia şi neamul", cum 
spunea marele nostru poet. Dar nici măcar acest drept 
nu-l mai avem. A face politică înseamnă a îndruma, a 
deschide mintea omului, că acesta este rostul și de aici 
pleacă creștinul nostru, de la sfatul Bisericii. lar acesta a 
venit acum să ne spună că Biserica n-are voie să facă 
politică, mai ales preotul... Dar preotul e și el cetăţean, 
la rândul lui, și, ca cetăţean, are toate drepturile, dacă tot 
este vorba despre drepturile omului. 

Armata - n-are voie să facă politică, ofiţerul care 
s-a jertfit, care a murit pentru ţară și din cele mai vechi 
timpuri câmpurile au fost pline de ostași, ei au apărat 
ordinea dinăuntru și din afară... Ei bine, n-are drept! 
Școala n-are drept! N-are drept nici justiţia!... Nimeni 
n-are dreptul... Atunci pe seama cui rămâne alegerea? 
Pe cine mai punem noi? Pe jucăușii de pe cheiul gârlei? 


noi ne 


Luăm scursurile societăţii și le punem în fruntea unui 
popor? Păi care este cinstea noastră? Vedeţi cam cum 
stau lucrurile în această situaţie? Noi am fost și cu unii, 
şi cu alţii. A plecat Ceaușescu, au venit alții. Noi 
preamărim și cântăm și ne rugăm pentru ei. La altar 
cântăm „Mulţi ani trăiască!”, ungem și preamărim. De 
ce facem asta? - Dumnezeu știe. Așa că apărem pe 
scena de la Alba Iulia și cu unii, și cu alţii. Care este 
poziţia noastră? Care-i elementul de demnitate și de 
prestigiu al unui popor? Batem din palme și cu unii, și 
cu alţii. 

Poporul stă în sărăcie şi în mizerie şi așteaptă de la 
Biserică un cuvânt tare, un cuvânt de răspundere, un 
îndemn ca să știe ce au de făcut. Nu-i spune nimeni, nici 
în biserică, nici în şcoală, nu-i spune nici în armată, nu-i 
spune din nici o parte... Și, atunci, unde să se ducă 
omul? Intelectualul nostru este așa de uzat şi de plictisit 
încât e bucuros să aibă şi el un osișor acolo în cadrul 
statului, să tacă, să bea Coca-Cola, să cumpere o 
pereche de blugi și să mai ia câte o gumă. Și cu asta i-a 
întors spatele bunicului și tatălui de la ţară. Unul stă, 
săracu' și așteaptă să-i vină feciorul de la înalta școală, 

de la Academia Comercială din Bucureşti, care ce 
comerţ să mai facă, când totul e apă goală? Şi, iată, așa, 
dragii mei, am ajuns la pustiul acesta de viaţă politică 
încât, într-un cuvânt, nu-și rămâne decât să scuipi toată 
rânduiala asta, cum spunea cineva acum câţiva ani, și să 
rămâi indiferent, să te rogi pentru această stare de lucru 
în care am ajuns. Pentru că nu ne-au mai rămas decât 
ochii de lacrimi și suferinţa... Dar aceasta este pentru 
poporul nostru creștin-ortodox o pregătire înţeleaptă și 
binefăcătoare spre drumul acesta al bucuriei și învierii. 
Alegem oameni, rămânem la nivelul omului. Alegem pe 
Dumnezeu, ne ridicăm la nivelul lui Dumnezeu. Ori 
acesta este scopul: de a ne ridica națiunea spre linia 
Bisericii şi, decât să murim trădători, mai bine să murim 
pe câmpul de onoare fără să ne pierdem conștiința și 
sufletul. Avem un singur suflet, un Singur Dumnezeu, o 
singură credinţă și cu ea vom merge înainte Judecăţii. 
Dumnezeu să binecuvinteze pe toți cititorii și să ne 
mai regăsim pe făgașul acesta al bucuriei noastre 
creștinești și monahicești! 
Protos. lustin Pârvu 


